השלוש, אשר תמיד נראה מתפלל ולומד תורה בדבקות, ונראה כי הוא יאמץ בוודאות אורחות של תורה. אומנם, כל הבנים לבית פייט שמרו על אורח חיים דתי ובהגיעם לגיל מצוות אף החלו להניח תפילין, אך נראה כי התייחסו לכך כחלק משגרת יומם. לא כך היה נפתלי הרץ. היה לו מין תחביב, להתעמק בכתוב בספרי הקודש, לנסות לפרשם בעצמו ולאחר מכן, נהג להשוות עם פירוש רש"י. בדרך כלל, קלע למטרה וידע לפרש נכונה את התנ"ך. אין ספק, שהושפע עד מאוד מסבו מנדל, אשר אותו העריץ ובביתו התגורר עם אחיו ואחיותיו, שנולדו בזה אחר זה, עד אשר ילדה מרים את בנה התשיעי, אברהם, ילדה ולא יספה עוד.    החיים זרמו על מי מנוחות. כבן רביעי להוריו, פסח ומרים, נהנה מחברתם של אחיו, חיים דוד ושתי אחיותיו, חנה ואסתר. הבנות שהו בבית בחברת אמן, סבתן והדודות. כאשר היה שב מלימוד תורה בחדר, נתקל בהן, בחבורת הנשים, בזמן עיסוקיהן בבישול, כביסה וטיפול בילדים שזה מקרוב נולדו. את אחיותיו זכר כילדות שובבות, אשר נהגו להשתעשע בין הכבסים התלויים בחצר. משבגרו מעט, ולאחר שנולדו אחותן ואחיהם הצעירים, אלימלך, גולדה, צ'רלס, מקס ואברהם, החלו לתת יד ועזרה של ממש לאמן מרים,